অপরদিকে, চুনতি অভয়ারণ্য বনবিট কর্মকর্তা গোলাম কিবরিয়া জানিয়েছেন, ঝিরি হতে বালী উত্তোলনের অনুমতিপত্র গ্রহণ করে বালু উত্তোলনকারীরা বালু তোলেন। তাদেরকে বাঁধা দেবার ক্ষমতা বনবিট কর্মকর্তার নেই। প্রাকৃতিকভাবে পাহাড় ধ্বংস হলে তাতেও বনবিভাগ কোন ব্যবস্থা নিতে পারেন না। চুনতির একটি চিহ্নিত মহল সোনাইছড়ি, রাতারছড়া, রশিদের ঘোনা প্রভৃতি এলাকা হতে বালু উত্তোলন করে চলেছেন। ইতোপূর্বে এ চক্র চুনতি বাজারসহ অন্যান্যস্থানে পাহাড় কেটে নিয়ে গেছে। তাদের বিরুদ্ধে কোন ব্যবস্থা গৃহিত না হওয়ায় তারা আরো বেপরোয়াভাবে এ অপতৎপরতা চালিয়ে যাচ্ছেন।